open-index/open-wikipedia-markdown huggingface dataset:
เจ้าจันทรา ซิมส์

**เจ้าจันทรา**, **จันทา**, **ซานดา** () หรือ **เจ้านางเมียะซานดา** () ต่อมาคือ **จันทรา ซิมส์** หรือ **ซานดา ซิมส์** (; ประสูติ 20 ตุลาคม พ.ศ. 2471) เป็นเจ้าหญิงพระองค์สุดท้ายแห่งรัฐยองห้วย หนึ่งในรัฐเจ้าฟ้าไทใหญ่ซึ่งปัจจุบันถูกรวมเข้าเป็นส่วนหนึ่งของประเทศพม่า พระองค์เป็นพระธิดาพระองค์ใหญ่ของเจ้าฟ้าส่วยแต้ก ประธานาธิบดีคนแรกของประเทศพม่า

เจ้าจันทรามีชื่อเสียงจากการเป็นนักข่าวของสำนักข่าวรอยเตอส์ พระองค์เสกสมรสกับปีเตอร์ ซิมส์ และมีพระนิพนธ์ร่วมกับพระภัสดาหลายเล่ม หนึ่งในนั้นคือ *จันทราเทวี ความทรงจำจากรัฐฉาน* (The Moon Princess: Memories of the Shan States) ตีพิมพ์เมื่อ พ.ศ. 2551 บอกเล่าเรื่องราวความวุ่นวายภายในประเทศพม่า พระประวัติส่วนพระองค์ และพระประวัติของเจ้าฟ้าส่วยแต้ก พระบิดาผู้เป็นประธานาธิบดีคนแรกของพม่าหลังได้รับเอกราชจากสหราชอาณาจักร

## พระประวัติ
เจ้าจันทราประสูติเมื่อวันที่ 20 ตุลาคม พ.ศ. 2471 เป็นพระธิดาพระองค์ใหญ่ในเจ้าฟ้าส่วยแต้ก ประสูติกับนางจันทา บาทบริจาริกา ทรงเข้ารับการศึกษาที่โรงเรียนเมทอดิสต์อเมริกัน (American Methodist School) เมืองกาดล้อ เจ้าจันทราได้ตามเสด็จพระบิดาขณะประกอบพระกรณียกิจตั้งแต่ยังทรงพระเยาว์ โดยเจ้าจันทราตามเสด็จเจ้าฟ้าส่วยแต้กเพื่อร่วมประชุมสนธิสัญญาปางโหลง เมื่อ พ.ศ. 2490 และในปีเดียวกันนั้น เจ้าจันทราได้ตามเสด็จเจ้าฟ้าส่วยแต้กและเจ้านางเฮินคำไปในพระราชพิธีอภิเษกสมรสของมกุฎราชกุมารีเอลิซาเบธ เจ้าจันทราทรงสำเร็จการศึกษาศิลปศาสตรบัณฑิต (เกียรตินิยม) เมื่อ พ.ศ. 2496 และศิลปศาสตรมหาบัณฑิต (เกียรตินิยม) เมื่อ พ.ศ. 2499 จากวิทยาลัยเกอร์ตัน (เคมบริดจ์) สหราชอาณาจักร

เจ้าจันทราเสกสมรสกับปีเตอร์ ซิมส์ ซึ่งเป็นนักข่าวที่กรุงเทพมหานคร เมื่อ พ.ศ. 2499 หลังจากนั้นพระองค์นิวัตกลับประเทศพม่า ประกอบกิจเป็นผู้ประกาศข่าวและวิเคราะห์ข่าวให้กับองค์การกระจายเสียงและแพร่ภาพพม่า (Burma Broadcasting Service) เป็นระยะเวลาสี่ปี ส่วนปีเตอร์ ซิมส์ ทำงานอยู่ที่มหาวิทยาลัยร่างกุ้ง กระทั่งเกิดเหตุรัฐประหารในประเทศพม่า พ.ศ. 2505 ทั้งสองจึงลี้ภัยออกนอกประเทศ ในเหตุครั้งนั้นเจ้าฟ้าส่วยแต้กถูกสภาปฏิวัติสหภาพของนายพลเนวินควบคุมตัว ส่วนพระอนุชาชื่อ มีมี หรือ หมี ถูกลอบปลงพระชนม์ในพระชันษา 17 ปี ซึ่งดูเหมือนจะเป็นผู้เสียชีวิตเพียงรายเดียวจากการปฏิวัติดังกล่าว ส่วนเจ้าฟ้าส่วยแต้กหลังถูกควบคุมตัวในเรือนจำได้ 18 เดือนก็พิราลัยลง เบื้องต้นเจ้าจันทราและพระสวามีย้ายไปตั้งหลักอยู่ที่ประเทศลาว จากนั้นพระองค์ได้ทรงงานเป็นนักข่าวในหลายประเทศ ตั้งแต่ประเทศไทย ประเทศสิงคโปร์ ฮ่องกง ประเทศแคนาดา และประเทศโอมาน หลังจากนั้นทรงย้ายครอบครัวไปประทับที่ประเทศฝรั่งเศส และย้ายไปประทับที่สหราชอาณาจักรเป็นที่สุด เจ้าจันทราและสามีเริ่มพระนิพนธ์เมื่อ พ.ศ. 2530 เป็นต้นมา จนกระทั่งปีเตอร์จากไปใน พ.ศ. 2545 เจ้าจันทราได้ตีพิมพ์หนังสือ *จันทราเทวี ความทรงจำจากรัฐฉาน* (The Moon Princess: Memories of the Shan States) ตีพิมพ์เมื่อ พ.ศ. 2551 ซึ่งถูกแปลและตีพิมพ์เป็นภาษาพม่าใน พ.ศ. 2557

เจ้าจันทราแห่งรัฐยองห้วย และเจ้านวลอู๋แห่งรัฐลอกจอก เป็นผู้ร่วมประชุมสนธิสัญญาปางโหลง เพียงสองพระองค์เท่านั้นที่ยังมีพระชนม์ชีพอยู่ใน พ.ศ. 2565 ซึ่งเจ้านวลอู๋มีพระนิพนธ์อัตชีวประวัติส่วนพระองค์ในหนังสือ *My Lost World*

## อ้างอิง

หมวดหมู่:เจ้าหญิงยองห้วย
หมวดหมู่:บุคคลจากยองห้วย
หมวดหมู่:บุคคลจากวิทยาลัยเกอร์ตัน (เคมบริดจ์)
หมวดหมู่:นักข่าวชาวพม่า
หมวดหมู่:นักเขียนชาวพม่า
หมวดหมู่:ผู้ลี้ภัยชาวพม่า
หมวดหมู่:ชาวพม่าในประเทศไทย
หมวดหมู่:ชาวพม่าเชื้อสายไทใหญ่
หมวดหมู่:ชาวพม่าในสหราชอาณาจักร
หมวดหมู่:พุทธศาสนิกชนชาวพม่า
จัน ดารา (ภาพยนตร์ทวิภาค)

**จัน ดารา (ภาพยนตร์ทวิภาค)** อาจหมายถึง

* จัน ดารา ปฐมบท
* จัน ดารา ปัจฉิมบท
วัดเมืองมาง

**วัดเมืองมาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่

วัดเมืองมางตั้งวัดเมื่อ พ.ศ. 2225 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534

ตามประวัติวัดสันนิษฐานว่าอยู่ในสมัยพระเจ้าติโลกราช กษัตริย์พระองค์ที่ 9 ของราชวงศ์มังราย มีทหารยศหมื่นคนหนึ่งชื่อเยือน ได้มาสร้างวัดนี้ขึ้นใหม่ โดยให้ชื่อว่าวัดหมื่นเยือน ต่อมาจึงเปลี่ยนชื่อเป็นวัดเมืองมาง และในปี พ.ศ.2491 ชาวบ้านได้อาราธนาพระพุทธณะปัญญาเถระ มาเป็นเจ้าอาวาส

ตามประวัติระบุว่า เจ้าเมืองเชียงใหม่ได้นำทัพขึ้นไปตีเมืองยอง ในแคว้นสิบสองปันนา ภายหลังจากทำศึกชนะแล้ว ได้กวาดต้อนเอาชาวเมืองยองมาเป็นเชลย และได้มาตั้งเมืองอยู่ในอาณาเขตเมืองเชียงใหม่ มีขุนนางชื่อ หมื่นเพียน ได้รับมอบหมายให้เป็นผู้ควบคุมดูแลเชลย โดยมีชาวบ้านที่มาจากเมืองมางในแคว้นสิบสองปันนาร่วมอยู่ด้วย ภายหลังได้สร้างวัดขึ้นและตั้งชื่อวัดตามขุนนางผู้ดูแลว่า **วัดหมื่นเพียน** ต่อมาเปลี่ยนชื่อวัดใหม่เพื่อสอดคล้องกับชุมชนเดิมที่เมืองยอง ตั้งชื่อตามหมู่บ้านในแคว้นสิบสองปัน เป็นชื่อ "วัดเมืองมาง"

## รายนามเจ้าอาวาส
* พระอธิการศรีเทพ 
* พระอธิการสิทธิ พ.ศ. 2438–2458
* พระอธิการคำปัน พ.ศ. 2459–2468
* พระอู พ.ศ. 2469–2472
* พระอธิการหมื่น พ.ศ. 2473–2478
* พระอธิการคำอ้าย พ.ศ. 2478–2482
* พระสมุห์คำปัน พ.ศ. 2483–2486
* พระคำอ้าย พ.ศ. 2487 2488
* พระครูพิพัฒน์คณาภิบาล พ.ศ. 2489–2531
* พระครูวรญาณมงคล (อุดม ถาวรญาโณ) พ.ศ. 2532 ถึงปัจจุบัน

## อ้างอิง

เมืองมาง
สงครามกำกวม

**สงครามกำกวม** (; ) เป็นสงครามทางเรือที่มิได้ประกาศสงครามซึ่งกันและกัน ดำเนินขึ้นระหว่าง ค.ศ. 1798 ถึง ค.ศ. 1800 ระหว่างสหรัฐกับสาธารณรัฐฝรั่งเศสที่ 1 โดยเขตสงครามส่วนใหญ่จะอยู่ในแคริบเบียนและบริเวณรอบนอกชายฝั่งตะวันออกของสหรัฐ

ใน ค.ศ. 1793 รัฐสภาสหรัฐได้ยุติการชําระคืนเงินกู้ฝรั่งเศสที่งอกเงยขึ้นในระหว่างสงครามปฏิวัติอเมริกา ซึ่งข้อพิพาทระหว่างทั้งสองฝ่ายเริ่มทวีความรุนแรงขึ้นเนื่องจากการตีความสนธิสัญญาพันธไมตรีและการพาณิชย์ ค.ศ. 1778 ที่แตกต่างกัน หลังจากฝรั่งเศสเผชิญสงครามสหสัมพันธมิตรครั้งที่หนึ่งกับบริเตนใหญ่ใน ค.ศ. 1792–1797 ทางบริเตนเองมองว่าสนธิสัญญาเจย์ที่ลงนามระหว่างสหรัฐกับบริเตนเมื่อ ค.ศ. 1794 ไม่มีความสอดคล้องกับสนธิสัญญาพันธไมตรีเหล่านี้ และได้ตอบโต้ด้วยการยึดเรืออเมริกันที่ค้าขายกับอังกฤษ

การเจรจาทางการทูตล้มเหลวในการแก้ไขข้อแตกต่างเหล่านี้ และในเดือนตุลาคม ค.ศ. 1796 สลัดหลวงฝรั่งเศสเปิดการโจมตีต่อเรือพาณิชย์ที่แล่นในน่านน้ําอเมริกา โดยไม่คํานึงถึงสัญชาติใด ๆ และด้วยการล่มสลายของกองทัพเรือสหพันธรัฐภายหลังการประกาศอิสรภาพ ทําให้สหรัฐไม่สามารถตอบโต้ได้อย่างเต็มกำลัง ซึ่งทำให้ภายในเดือนตุลาคม ค.ศ. 1797 เรือสัญชาติอเมริกันกว่า 316 ลํา ถูกยึดโดยฝรั่งเศส ด้วยเหตุนี้ในเดือนมีนาคม ค.ศ. 1798 รัฐสภาสหรัฐจึงได้รวมกำลังจัดตั้งกองทัพเรือสหรัฐขึ้นมา และได้รับอนุญาตให้ใช้กําลังทหารต่อต้านฝรั่งเศสในเดือนกรกฎาคม

นอกเหนือจากการปฏิบัติการของเรือรบสหรัฐแล้ว ภายใน ค.ศ. 1799 การสูญเสียของชาวสหรัฐลดลงอย่างมากผ่านความร่วมมืออย่างไม่เป็นทางการกับราชนาวี โดยเรือพาณิชย์จากทั้งสองประเทศได้รับอนุญาตให้เข้าร่วมขบวนของกันและกัน การเจรจาทางการทูตระหว่างสหรัฐกับฝรั่งเศสยังคงดําเนินต่อไป และต่อมาจึงมีการจัดตั้งสถานกงสุลฝรั่งเศสในเดือนพฤศจิกายน ค.ศ. 1799 ซึ่งนําไปสู่อนุสัญญา ค.ศ. 1800 อันเป็นการปิดฉากสงครามในท้ายที่สุด

อำนาจของรัฐสภาสหรัฐในการอนุมัติปฏิบัติการทางทหารโดยไม่ต้องประกาศสงครามอย่างเป็นทางการได้รับการยืนยันจากศาลสูงสุดสหรัฐในภายหลัง และยังเป็นพื้นฐานของเหตุการณ์ที่คล้ายคลึงกันนับแต่นั้นเป็นต้นมา ซึ่งรวมถึงการมีส่วนร่วมของสหรัฐในสงครามเวียดนาม และสงครามอ่าวใน ค.ศ. 1991 ด้วย

## หมายเหตุ

## อ้างอิง

## บรรณานุกรมและแหล่งข้อมูลทั่วไป
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## หนังสืออ่านเพิ่ม
* 
* 
* 
*  A history of the use of the term "Quasi-War" in the years after 1800.
* 
* 
* 
* 
* Nash, Howard Pervear. *The Forgotten Wars: The Role of the US Navy in the Quasi War with France and the Barbary Wars 1798–1805* (AS Barnes, 1968)
* 
* 
* 

## แหล่งข้อมูลอื่น

* "Selected Bibliography of The Quasi-War with France"  compiled by the United States Army Center of Military History
* U.S. Department of State "The XYZ Affair and the Quasi-War with France, 1798–1800"
* "U.S. treaties and federal legal documents re 'Quasi-War with France 1791–1800'", compiled by the Lillian Goldman Law Library of Yale Law School

หมวดหมู่:คริสต์ศตวรรษที่ 18 ในสหรัฐอเมริกา
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสหรัฐ
เจ้ายวงแก้ว สิโรรส

**เจ้ายวงแก้ว สิโรรส** เป็นเจ้าหญิงจากนครเชียงใหม่ เข้ารับราชการเป็นนางข้าหลวงในพระตำหนักของเจ้าดารารัศมี พระราชชายา และมีชื่อเสียงจากโศกนาฏกรรมความรักแบบรักสามเส้าของหญิงกับหญิงที่ลงเอยด้วยการอัตวินิบาตกรรมของเจ้ายวงแก้ว

## ประวัติ
thumb|left|เจ้ายวงแก้ว (แถวนั่ง–คนที่สองจากซ้าย) ถ่ายรูปร่วมกับนางในราชสำนักพระราชชายา
เจ้ายวงเป็นพระธิดาของเจ้าน้อยคำคง สิโรรส ซึ่งมีต้นสายสืบมาแต่เจ้าผู้ครองรัฐเชียงตุง เมื่อเจ้ายวงแก้วมีอายุได้ 7 ขวบ ก็ได้ถวายตัวไปเป็นนางข้าหลวงของเจ้าดารารัศมี พระราชชายา ซึ่งรับราชการเป็นฝ่ายในของพระบาทสมเด็จพระจุลจอมเกล้าเจ้าอยู่หัว ภายในพระบรมมหาราชวัง กรุงเทพมหานคร โดยเป็นนางข้าหลวงรุ่นเดียวกันกับเจ้าบัวชุม ณ เชียงใหม่ ซึ่งเป็นเจ้าหญิงจากนครเชียงใหม่เช่นกัน ราชสำนักของพระราชชายาดาษดาไปด้วยความงามแบบเชียงใหม่ที่แปลกตาจากพระตำหนักอื่น ทั้งการแต่งกาย การเกล้าผมยาว กิริยามารยาท และความสามารถด้านดนตรี ที่นางข้าหลวงทุกคนจะต้องเล่นเครื่องดนตรีได้อย่างน้อยหนึ่งถึงสองชนิด

เมื่อเจ้ายวงแก้วเป็นสาวรุ่นวัย 19 ปี ก็รักใคร่ชอบพอกับหม่อมราชวงศ์หญิงวงศ์เทพ และตกลงปลงใจที่จะคบหากัน แต่ในช่วงเวลาเดียวกันนั้น หม่อมราชวงศ์วงศ์เทพคบหากับหญิงชาววังอีกคนอยู่แล้ว เธอมีชื่อว่า หุ่น ด้วยเหตุนี้การชิงรักหักสวาทระหว่างเจ้ายวงแก้วกับหุ่นจึงเกิดขึ้นอยู่เนือง ๆ หมายเอาชนะใจหม่อมราชวงศ์วงศ์เทพ

วันหนึ่ง หุ่น ได้ให้ข่าวโพนทะนาว่า เจ้ายวงแก้วนำทรัพย์สินที่ได้รับประทานจากเจ้าดารารัศมี พระราชชายาไปปรนเปรอหม่อมราชวงศ์วงศ์เทพหมายจะเอาใจ เรื่องดังกล่าวเล่าลือไปทั่ว จนถึงนางในของพระตำหนักนำความไปกราบบังคมทูลพระราชชายาว่าเจ้ายวงแก้ว "ถูกตุ๋น" เสียแล้ว เจ้าดารารัศมี พระราชชายากริ้วนัก ทรงเรียกตัวเจ้ายวงแก้วมาบริภาษอย่างรุนแรง แล้วตรัสให้เจ้ายวงแก้วนำสิ่งของทั้งหมดมาถวายคืน พร้อมกับคาดโทษว่าจะส่งตัวเจ้ายวงแก้วกลับนครเชียงใหม่

เจ้ายวงแก้วรู้สึกอับอายอยู่เต็มประดา ในช่วงสองถึงสามวันก็ไม่สามารถไปปรับทุกข์กับผู้ใดเลย ได้แต่เสียงเยาะเย้ยเหยียดหยัน สิ่งของที่ได้รับประทานมาก็ยังหามาคืนพระราชชายามิได้ เจ้ายวงแก้วได้แต่ปรับทุกข์ตัดพ้อรำพันกับเจ้าบัวชุม ซึ่งในขณะนั้นได้สมรสกับเจ้าอุตรการโกศล (ศุขเกษม ณ เชียงใหม่) ไปแล้ว แต่ได้กลับมาพำนักในพระตำหนักของพระราชชายา เจ้าบัวชุมเองก็ได้แต่ช่วยปลอบประโลมให้เจ้ายวงแก้วหายโศกไปบ้าง ที่สุดเจ้ายวงแก้วตัดสินใจกระโดดลงมาจากชั้นบนสุดของพระตำหนักเจ้าดารารัศมี พระราชชายา เพื่อแสดงความบริสุทธิ์ใจว่ามิได้กระทำตามที่ถูกกล่าวหา ร่างของเจ้ายวงแก้วตกลงมาอยู่กับพื้นแล้วสลบไป จากนั้นมีผู้หามร่างของเจ้ายวงแก้วออกไปรักษาที่โรงพยาบาลฝรั่งย่านประตูผี และเจ้ายวงแก้วสิ้นใจลงที่โรงพยาบาลแห่งนั้นเอง

## อ้างอิง

หมวดหมู่:เจ้าหญิงเชียงใหม่
หมวดหมู่:เจ้าหญิงเชียงตุง
หมวดหมู่:สกุลสิโรรส
หมวดหมู่:บุคคลจากอำเภอเมืองเชียงใหม่
หมวดหมู่:หญิงรักร่วมเพศชาวไทย
หมวดหมู่:ผู้ฆ่าตัวตายในประเทศไทย
หมวดหมู่:เสียชีวิตจากการตก
คูบานากัน

***คูบานากัน*** () เป็นละครแนวเทเลโนเบล่าของบราซิล สร้างโดย การ์ลุช ลอมบาร์ดี ออกอากาศทางช่องทีวี โกลบู เมื่อวันที่ 5 พฤษภาคม พ.ศ. 2546 ถึงวันที่ 24 มกราคม พ.ศ. 2547

## นักแสดง

* มาร์กุส พาสคิม รับบท เอสเตบัน / อาเดรียโน อาเยนเด / เลออน (Esteban / Adriano Allende / León)
* อาดรียานา เอสเตเวส รับบท โลลา (Lola)
* ดาเนียล วินิตส์ รับบท มาริโซล (Marisol)
* วลาดีมีร์ บริชตา รับบท เอนรีโก (Enrico)
* คาโรลินา เฟร์ราซ รับบท รูบี้ (Rubi)
* อุงแบร์ตู มาร์ตินส์ รับบท การ์โลส กามาโช (Carlos Camacho)
* เบ็ตตี ลากู รับบท เมร์เซเดส (Mercedes)
* เวอร์เนอร์ ชูเนมันน์ รับบท ดาโกแบร์โต (Dagoberto)

## อ้างอิง

## แหล่งข้อมูลอื่น

* 
* 
* 

หมวดหมู่:รายการโทรทัศน์ภาษาโปรตุเกส
หมวดหมู่:เตเลโนเบลาในปี พ.ศ. 2546
หมวดหมู่:ละครโทรทัศน์บราซิลในปี พ.ศ. 2546
หมวดหมู่:รายการโทรทัศน์ที่มีฉากในประเทศสมมุติ
หมวดหมู่:เตเลโนเบลา
หมวดหมู่:เตเลโนเบลาของเตเว โกลบู
ปัสติตส์

**ปัสติตส์** ( – เอกพจน์) หรือ **ปัสติตซี** ( – พหูพจน์) เป็นขนมอบห่อไส้คาวอย่างหนึ่งจากประเทศมอลตา ไส้ของปัสติตส์มักจะเป็นรีกอตตา (เรียกว่า  หรือ  ในภาษามอลตา) หรือไม่ก็ถั่วลันเตาบดผสมผงกะหรี่ (เรียกว่า  ในภาษามอลตา) ปัสติตส์เป็นอาหารมอลตาดั้งเดิมที่ได้รับความนิยมและมีชื่อเสียง เป็นขนมอบคนละชนิดกับปัสติตส์แบบอิตาลีซึ่งเป็นที่รู้จักกันมากกว่าในชื่อ อูปัสติซซ์รูตุนนาร์ ()

## การทำ
ปัสติตส์มักทำเป็นทรงข้าวหลามตัดหรือทรงกลม (เรียกว่า  ในภาษามอลตา) โดยใช้แป้งที่คล้ายกับแป้งฟิโลกรีก (แต่ก็มีแบบที่ใช้แป้งพายชั้นด้วยเช่นกัน) เมื่อสุกแล้วผิวจะกรอบ ตัวขนมยังมีวิธีห่อแตกต่างกันเพื่อเป็นการระบุชนิดของไส้ โดยทั่วไป ปัสติตส์ไส้รีกอตตาจะพับปิดขอบตรงกลาง ส่วนปัสติตส์ไส้ถั่วลันเตาบดจะพับปิดขอบด้านข้าง ในช่วงไม่กี่ปีที่ผ่านมายังมีไส้ปัสติตส์แบบใหม่ ๆ ออกมา โดยไส้ที่ได้รับความนิยมมากที่สุดคือไส้ไก่ ซึ่งปัจจุบันสามารถหาซื้อได้ในร้านขายปัสติตส์เกือบทุกร้านของมอลตา นอกจากนี้ ยังมีไส้อื่น ๆ ที่วางจำหน่ายในระยะเวลาสั้น ๆ หรือในจำนวนจำกัด เช่น รีกอตตากับทรัฟเฟิล ไส้กรอกมอลตา นูเทลลา เป็นต้น

ที่ร้านขายปัสติตส์โดยทั่วไปจะอบปัสติตส์บนถาดโลหะในเตาอบไฟฟ้าหรือเตาอบแก๊ส ร้านเหล่านี้ส่วนใหญ่เป็นร้านเล็ก ๆ หรือเป็นธุรกิจครอบครัว นอกจากนี้ ยังมีขายตามบาร์ ร้านกาแฟ และแผงลอยริมทาง ปัสติตส์เป็นอาหารเช้าที่นิยมรับประทานกันตามหมู่บ้านนอกเมือง

## ในต่างประเทศ
ชุมชนผู้อพยพชาวมอลตาในประเทศแคนาดา สหราชอาณาจักร สหรัฐ และออสเตรเลียยังทำปัสติตส์เพื่อเผยแพร่และวางขายด้วย ร้านขายปัสติตส์ร้านแรกในสกอตแลนด์เปิดใน พ.ศ. 2550

## ในภาษามอลตา
ด้วยความนิยมของขนมชนิดนี้ คำ  ในภาษามอลตาจึงมีหลายความหมาย คำนี้กลายเป็นคำรื่นหูที่ใช้แทนคำ "ช่องคลอด" เนื่องจากรูปทรงของขนม หรือใช้บรรยายว่าใครสักคนนั้นเป็น "คนหัวอ่อน" หรือ "คนที่ถูกชักจูงได้ง่าย" สำนวนมอลตา  ('ขายได้อย่างกับปัสติตส์') ตรงกับสำนวนไทยว่า "ขายดีเป็นเทน้ำเทท่า" และใช้บรรยายผลิตภัณฑ์ที่เป็นที่ต้องการอย่างต่อเนื่อง สิ่งของที่  ('ออกมาอย่างกับปัสติตส์') หมายถึงสิ่งของที่ผลิตออกมาอย่างรวดเร็ว และบางครั้งก็เร็วเกินไป

## อ้างอิง

หมวดหมู่:ขนมอบ
หมวดหมู่:อาหารจากเนยแข็ง
หมวดหมู่:อาหารจากถั่ว
หมวดหมู่:อาหารประจำชาติ
หมวดหมู่:อาหารมอลตา
เขตผู้ว่าราชการมอนเตเนโกรของอิตาลี

**เขตผู้ว่าราชการมอนเตเนโกรของอิตาลี** () เป็นดินแดนยึดครองภายใต้รัฐบาลทหารของฟาสซิสต์อิตาลีในช่วงสงครามโลกครั้งที่สอง ดำรงอยู่ระหว่างเดือนตุลาคม ค.ศ. 1941 ถึงเดือนกันยายน ค.ศ. 1943 แม้ว่าอิตาลีจะมีความปรารถนาที่จะจัดตั้งราชอาณาจักรมอนเตเนโกรในฐานกึ่งเอกราช แต่แผนการนี้ได้ยุติลงอย่างถาวรภายหลังการก่อการกำเริบของประชาชนในเดือนกรกฎาคม ค.ศ. 1941 และหลังจากการยอมจำนนของอิตาลีในเดือนกันยายน ค.ศ. 1943 กองทัพเยอรมันจึงเข้ายึดครองมอนเตเนโกรจนกระทั่งถอนทัพออกไปในเดือนธันวาคม ค.ศ. 1944

## การบริหาร
thumb|การแบ่งเขตการปกครองของเขตผู้ว่าราชการมอนเตเนโกร (ค.ศ. 1941)
ในช่วงแรกดินแดนอยู่ภายใต้การยึดครองทางทหาร ซึ่งความตั้งใจของอิตาลีในช่วงต้นนั้น คือการทำให้มอนเตเนโกรเป็นรัฐกึ่งเอกราชที่มีความเชื่อมโยงอย่างใกล้ชิดกับอิตาลี และได้มีการแต่งตั้งมัซโซลีนีเป็นกรรมาธิการเพื่อจัดการกิจการพลเรือน แต่หลังจากการประกาศเอกราชที่ล้มเหลวและการปราบปรามการจลาจลที่เกิดขึ้น บีโรลีจึงได้รับแต่งตั้งเป็นผู้ว่าราชการดินแดน ซึ่งเป็นที่รู้จักกันในชื่อ "เขตผู้ว่าราชการมอนเตเนโกร" () บีโรลีและผู้สืบทอดตำแหน่งต่อมาอย่างเคานต์ กูรีโอ บาร์บาเซตตี ดี ปรุน มีอำนาจควบคุมทางทหารและพลเรือนของดินแดนอย่างเบ็ดเสร็จ และในส่วนของการบริหารราชการพลเรือน ยังคงมีการใช้ระบบเขตและเทศบาลที่ใช้มาตั้งแต่สมัยยูโกสลาเวีย เพื่อหลีกเลี่ยงความโกลาหลในการบริหาร โดยอิตาลีจะเข้ามามีอำนาจแทนที่ทางการของแคว้นนั้น ๆ

## หมายเหตุ

## อ้างอิง

## บรรณานุกรม

*
*
*
*
*
*
*
*
*
*
*
*
*
*
*
*
*
*
*
*

หมวดหมู่:เขตผู้ว่าการ
หมวดหมู่:การยึดครองดินแดนในสงครามโลกครั้งที่สอง
หมวดหมู่:รัฐและดินแดนที่ก่อตั้งในปี พ.ศ. 2484
หมวดหมู่:ฝ่ายอักษะ
ราเมศ รัตนะเชวง

**ราเมศ รัตนะเชวง**   ปัจจุบันดำรงตำแหน่งรองเลขาธิการพรรคประชาธิปัตย์ ประธานคณะกรรมการกฎหมายพรรคประชาธิปัตย์ เลขานุการนายชวน หลีกภัย นายกรัฐมนตรีคนที่ 20 และกรรมการมูลนิธิควง อภัยวงศ์ อดีตสมาชิกสภาผู้แทนราษฎร แบบบัญชีรายชื่ออดีตเลขานุการประธานรัฐสภา (ชวน หลีกภัย) อดีตโฆษกพรรคประชาธิปัตย์  อดีตกรรมการบริหารพรรคประชาธิปัตย์ 3 สมัย อดีตรองประธานคณะกรรมาธิการวิสามัญร่างพระราชบัญญัติคุ้มครองพยานในคดีอาญาสภาผู้แทนราษฎร  

## ประวัติ
ราเมศ เกิดที่บ้านโชคอำนวย ตำบลแม่นางขาว อำเภอคุระบุรี จังหวัดพังงา สำเร็จการศึกษาระดับปริญญาตรี นิติศาสตรบัณฑิต มหาวิทยาลัยรามคำแหง
เนติบัณฑิตไทย สำนักอบรมศึกษากฎหมายแห่งเนติบัณฑิตสภา 

## งานการเมือง
ในปี 2562 ราเมศ ลงสมัครรับเลือกเลือกตั้งเป็นสมาชิกสภาผู้แทนราษฎรระบบบัญชีรายชื่อภายหลัง เจือ ราชสีห์ ได้ลาออกจากการเป็นสมาชิกสภาผู้แทนราษฎรบัญชีรายชื่อ เขาจึงได้รับเลือกตั้งเป็นสมาชิกสภาผู้แทนราษฎรบัญชีรายชื่อ (เลื่อนแทน)

ในปี พ.ศ. 2566 ราเมศ ลงสมัครรับเลือกตั้งในพื้นที่จังหวัดพังงา เขต 2 แต่ไม่ได้รับการเลือกตั้ง

ในวันที่ 28 พฤษภาคม พ.ศ. 2567 ราเมศ ได้ยื่นหนังสือลาออกจากสมาชิกพรรคและโฆษกของพรรคประชาธิปัตย์ และได้เดินทางไปอุปสมบทที่วัดแห่งหนึ่งในจังหวัดนครปฐม ต่อมาราเมศได้ปรากฏตัวต่อสื่อมวลชนอีกครั้งเมื่อ สิงหาคม พ.ศ. 2567 โดยได้ออกมาให้สัมภาษณ์ปกป้องนายชวน หลีกภัย จากการให้ข่าวโจมตีของสมาชิกพรรคเพื่อไทย หลังจากลาสิกขาแล้วราเมศได้สมัครเป็นสมาชิกพรรคประชาธิปัตย์ โดยเหตุผลที่ลาออกจากสมาชิกพรรคว่า ข้อบังคับพรรคได้กำหนดไว้หากมีการบวชเป็นพระให้ขาดจากสมาชิกชั่วคราว จึงไม่อยากให้มีการตีความถึงตำแหน่งโฆษกพรรค จึงเป็นเหตุผลที่ตัดสินใจลาออกชั่วคราวและเมื่อลาสิกขาแล้วก็ได้กลับไปสมัครสมาชิกพรรคประชาธิปัตย์เช่นเดิม

## งานด้านกฎหมาย
ราเมศ มีบทบาทด้านกฎหมาย ทั้งในบทบาทนักกฎหมายฝ่ายนิติบัญญัติ นักกฎหมายของพรรคประชาธิปัตย์ และในบทบาทนักกฎหมายที่ให้ความช่วยเหลือด้านกฎหมายกับประชาชน 

ฝ่ายนิติบัญญัติ สภาผู้แทนราษฎร ราเมศ เข้าไปมีบทบาทในการร่างกฎหมายหลายฉบับ รวมไปถึงได้เข้าไปมีส่วนร่วม เป็นหลักให้กับพรรคประชาธิปัตย์ในการยกร่างแก้ไขเพิ่มเติมรัฐธรรมนูญ เป็นประธานคณะทำงานยกร่าง พระราชบัญญัติประกอบรัฐธรรมนูญว่าการเลือกตั้งสมาชิกสภาผู้แทนราษฎร และ พระราชบัญญัติประกอบรัฐธรรมนูญว่าด้วยพรรคการเมือง ดำรงตำแหน่งเป็นคณะกรรมาธิการวิสามัญพิจารณาร่างพระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ..) พ.ศ. ... ดำรงตำแหน่ง เป็นคณะกรรมาธิการวิสามัญร่างพระราชบัญญัติจัดตั้งศาลปกครองภูเก็ต ศาลปกครองเพชรบุรี ดำรงตำแหน่งคณะกรรมาธิการร่างพระราชบัญญัติเหรียญพิทักษ์เสรีชน ดำรงตำแหน่งรองประธานคณะกรรมาธิการวิสามัญร่างพระราชบัญญัติคุ้มครองพยานในคดีอาญา

### สมาชิกสภาผู้แทนราษฎร
ราเมศ รัตนะเชวง ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์ (เลื่อนแทน)

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากอำเภอคุระบุรี
หมวดหมู่:ทนายความชาวไทย
หมวดหมู่:นักกฎหมายชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
รักบี้ 7 คนชิงแชมป์ยุโรปซีรีส์ 2022

การแข่งขัน**รักบี้ 7 คนชิงแชมป์ยุโรปซีรีส์ 2022** () เป็นการแข่งขันกีฬารักบี้ 7 คนซีรีส์ประจำปี ครั้งที่ 20 ซึ่งจัดโดยรักบี้ยุโรป ซึ่งเป็นหน่วยงานกำกับดูแลของกีฬารักบี้ยูเนียนในทวีปยุโรป แข่งขันตั้งแต่เดือนมิถุนายนถึงกรกฎาคม พ.ศ. 2565 เลกแรกจะเล่นในเมืองลิสบอน ประเทศโปรตุเกส ส่วนเลกที่สองจะเล่นในคราคูฟ ประเทศโปแลนด์ มี 10 ทีม เข้าร่วมแข่งขัน นอกจากนั้นยังมีการแข่งขันรักบี้ 7 คนชิงแชมป์โลก รอบคัดเลือกโซนยุโรป 2022 แยกต่างหากที่เมืองบูคาเรสต์ ประเทศฮังการี ในเดือนกรกฎาคม 

สเปน เป็นทีมชนะเลิศครั้งก่อนหน้าที่จะป้องกันแชมป์ โดยคว้าแชมป์กสรแช่งขันปี ค.ศ. 2021 สเปนเป็นแชมป์ของซีรีส์นี้อีกครั้ง โดยจบอันดับรองชนะเลิศในลิสบอนและอันดับหนึ่งในคราคูฟ

## ทีม
รายชื่อทีมปัจจุบันที่ได้รับการยืนยันว่าจะเข้าร่วมใน "ชิงแชมป์ยุโรปซีรีส์" รัสเซีย มีกำหนดเข้าร่วมในตอนแรกแต่หลังจากการรุกรานยูเครนของรัสเซีย ค.ศ. 2022 สภาบริหารรักบี้โลก ได้สั่งระงับสหภาพรักบี้รัสเซีย

ฝรั่งเศส ซึ่งแต่เดิมต้องตกชั้นไป รักบี้ 7 คนยุโรปโทรฟี 2022 เนื่องจากถูกลงโทษที่ไม่ลงสนามในการแข่งขันปี ค.ศ. 2021 ได้ตอบรับคำเชิญให้เข้ามาแทนที่รัสเซีย

เบลเยียม และ สาธารณรัฐเช็ก ได้รับการเลื่อนตำแหน่งจาก รักบี้ 7 คนยุโรปโทรฟี 2021 เนื่องจากพวกเขาเป็นสองทีมที่มีอันดับสูงสุดจากซีรีส์ทั้งสองเลก 

* 
* 
* 
* 
* 
* 
* 
* 
* 
* 

## อ้างอิง
จอร์จ เคนเนดี

**จอร์จ แฮร์ริส เคนเนดี จูเนียร์** (; 18 กุมภาพันธ์ ค.ศ. 1925 – 28 กุมภาพันธ์ ค.ศ. 2016) เป็นนักแสดงชาวอเมริกัน ผู้ปรากฏอยู่ในภาพยนตร์และโทรทัศน์มากกว่า 100 เรื่อง เขาแสดงเป็นแดร็กไลน์ในภาพยนตร์เรื่อง *[[คนสู้คน]]* (1967) ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม และยังได้เข้าชิงรางวัลลูกโลกทองคำในสาขาเดียวกัน เขายังได้เข้าชิงรางวัลลูกโลกทองคำเป็นครั้งที่สอง จากการแสดงเป็นโจ ปาโตรนี ในภาพยนตร์เรื่อง *[[เที่ยวบินมฤตยู]]* (1970)

ในบรรดาภาพยนตร์เรื่องอื่น ๆ เขายังมีบทบาทสำคัญในเรื่อง *[[โลนลีอาร์เดอะเบรฟ]]* (1962), *[[ปารีส สายลับ ฆาตกรรมปริศนา]]* (1963), *[[สเตรต-แจ็กเกต]]* (1964), *[[แม็กเฮลส์เนวี]]* (1964), *[[ฮัช...ฮัช, สวีตชาร์ลอตต์]]* (1964), *[[มิราจ (ภาพยนตร์)|มิราจ]]* (1965), *[[เชนันโดอาห์]]* (1965), *[[เดอะซันส์ออฟเคทีเอลเดอร์]]* (1965), *[[ฝ่ามหาพายุทะลุฟ้า]]* (1965), *[[อินฮาร์มส์เวย์]]* (1965), *[[12 เดนตาย]]* (1967), *[[เดอะบอสตันสแตรงเลอร์]]* (1968), *[[7 สิงห์แดนเสือ]]* (1969), *[[เดอะกูดกายส์แอนด์เดอะแบดกายส์]]* (1969), *[[ทิก, ทิก, ทิก]]* (1970), *[[ยอดคนนายอำเภอ]]* (1973), *[[ไอ้โหดฟ้าผ่ากับไอ้ตีนโตย่องเบา]]* (1974), *[[เอิร์ธเควก]]* (1974), *[[เดอะไอเกอร์แซงก์ชัน]]* (1975) และ *[[แฝดไม่ปรานี]]* (1986)

เคนเนดีเป็นนักแสดงเพียงคนเดียวที่ปรากฏอยู่ในภาพยนตร์ชุด ''เที่ยวบินมฤตยู'' ถึงสี่เรื่อง โดยแสดงเป็นโจ ปาโตรนี ถึงสามครั้ง เขายังแสดงเป็นร้อยตำรวจเอก เอ็ด ฮอกเกน ในภาพยนตร์ตลกชุด ''ปืนเปลือย'' และคาร์เตอร์ แม็กเคย์ ผู้ประกอบการน้ำมันที่ทุจริต ในละครชุดเรื่อง *[[Dallas (1978 TV series)|แดลลัส]]* ฉบับดั้งเดิม

## อ้างอิง

## แหล่งข้อมูลอื่น

* 

หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
รักบี้ 7 คนยุโรปโทรฟี 2022

การแข่งขัน**รักบี้ 7 คนยุโรปโทรฟี 2022** () เป็นดิวิชั่นที่สองของรักบี้ 7 คนฤดูกาล 2022 ของรักบี้ยุโรป ครั้งนี้จัดโดยเมืองซาเกร็บ และ บูดาเปสต์ ในวันที่ 11–12 มิถุนายน และ 18–19 มิถุนายน สองทีมที่มีอันดับสูงสุดได้รับการเลื่อนชั้นสู่ซีรีส์แชมเปี้ยนชิพปี ค.ศ. 2023 สองทีมที่มีคะแนนน้อยที่สุดจะตกชั้นไปแข่งขันในรายการคอนเฟอร์เรนซ์ 2023

ยูเครนมีกำหนดเข้าร่วมการแข่งขันครั้งนี้ แต่ถอนตัวออกไปหลังจากการรุกรานยูเครนของรัสเซีย ทำให้เดนมาร์กที่ตกชั้นในการแข่งขันโทรฟี 2021 ได้รับโควต้าเลื่อนชั้นมาแทนที่ นอกจากนี้ อังกฤษ, ไอร์แลนด์ และ เวลส์ ได้เข้าร่วมในการแข่งขันนี้หลังจากการตกชั้นจากแชมเปี้ยนชิพซีรีส์เนื่องจากความล้มเหลวจากการแข่งขันใน การแข่งขันชิงแชมป์ซีรีส์ปี 2021 และเข้าร่วมในโอลิมปิกฤดูร้อน 2020 แทน ซึ่งจัดขึ้นตั้งแต่วันที่ 26 กรกฎาคมถึง 31 กรกฎาคม ค.ศ. 2021

ทีมที่ดีที่สุดในการจัดอันดับหลังจบการแข่งขันของซีรีส์ที่ยังไม่ผ่านเข้ารอบรักบี้ 7 คนชิงแชมป์โลก รอบคัดเลือกโซนยุโรป 2022 ได้ถูกเพิ่มเข้าไปในการแข่งขันที่จะจัดขึ้นใน บูคาเรสต์ ในเดือนกรกฎาคม

ไอร์แลนด์ ชนะการแข่งขันและได้เลื่อนชั้นสู่การแข่งขันชิงชนะเลิศพร้อมกับอังกฤษทีมอันดับที่สอง ลัตเวีย และ บัลแกเรีย ตกชั้นไปแข่งขันรายการคอนเฟอร์เรนซ์

## กำหนดการแข่งขัน

## อันดับหลังจบการแข่งขัน

## หมายเหตุ

## อ้างอิง

## แหล่งข้อมูลอื่น
* Zagreb tournament page
* Budapest tournament page
ประเทศพม่าในโอลิมปิกฤดูร้อน 2024

**ประเทศพม่า** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 18 ของประเทศในโอลิมปิกฤดูร้อน นับตั้งแต่มีการเปิดตัวอย่างเป็นทางการครั้งแรกในโอลิมปิกฤดูร้อน 1948 ซึ่งแข่งขันกันภายใต้ชื่อ "เบอร์มา"

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## แบดมินตัน

ผลการแข่งขันดังนี้

## อ้างอิง

พม่า
2024
ประเทศกินีในโอลิมปิกฤดูร้อน 2024

**ประเทศกินี** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 13 ของประเทศในโอลิมปิกฤดูร้อน นับตั้งแต่มีการเปิดตัวอย่างเป็นทางการครั้งแรกในโอลิมปิกฤดูร้อน 1968

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ฟุตบอล

ผลการแข่งขันดังนี้

## อ้างอิง

กินี
2024
รักบี้ 7 คนหญิงเวิลด์ซีรีส์ ฤดูกาล 2022–23

การแข่งขัน**รักบี้ 7 คนหญิงเวิลด์ซีรีส์ ฤดูกาล 2022–23** () เป็นการแข่งขันกีฬารักบี้ 7 คนระดับโลกครั้งที่ 10 สำหรับทีมชาติหญิง ดำเนินการโดยรักบี้โลก นิวซีแลนด์ชนะการแข่งขันในรายการสุดท้ายที่ตูลูส โดยมีคะแนนนำ 6 รายการจากทั้งหมด 7 รายการตลอดฤดูกาล ทำให้คว้าตำแหน่งชนะเลิศเวิลด์ซีรีส์สมัยที่ 7 โดยออสเตรเลียและสหรัฐอยู่ในอันดับที่ 2 และ 3 ตามลำดับ ซีรีส์นี้ยังนับเป็นรอบคัดเลือกสำหรับรักบี้ 7 คนในโอลิมปิก 2024 ดังนั้นทั้งสามทีมดังกล่าวร่วมด้วยฝรั่งเศสประเทศเจ้าภาพและจบอันดับสี่ในซีรีส์นี้ และไอร์แลนด์ซึ่งจบอันดับที่ห้า ทั้งหมดได้รับโควต้ารอบคัดเลือกโดยตรง สำหรับประเภททีมหญิงที่จะจัดขึ้นที่ปารีสในปี ค.ศ. 2024

## ทีมหลัก
ทีมหลักที่มีสิทธิ์เข้าร่วมการแข่งขันทั้งหมดในฟดูกาล 2022–23 ได้แก่

* 
* 
* 
* 
* 
* 
* 
* 
* 
* 
* 

ญี่ปุ่นได้รับการเลื่อนสถานะเป็นทีมหลักด้วยการชนะแชลเลนเจอร์ซีรีส์ 2022 ทีมรวมของบริเตนใหญ่ที่เข้ามาแทนที่อังกฤษกลายเป็นทีมหลักสำหรับซีรีส์นี้

## สนามแข่งขัน
กำหนดการแข่งขันของซีรีส์นี้ ได้แก่:

## อ้างอิง

## แหล่งข้อมูลอื่น
*Official site
จำลอง รุ่งเรือง

**จำลอง รุ่งเรือง** (เกิด 30 กรกฎาคม พ.ศ. 2495) อดีตสมาชิกสภาผู้แทนราษฎรจังหวัดแม่ฮ่องสอน สังกัดพรรคกิจสังคม และอดีตเลขานุการรองนายกรัฐมนตรี (ทองหยด จิตตวีระ)

## ประวัติ
จำลอง เกิดเมื่อวันที่ 30 กรกฎาคม พ.ศ. 2495 ที่ตำบลโคกช้าง อำเภอเดิมบางนางบวช จังหวัดสุพรรณบุรี เป็นบุตรนายเพียร กับนางเกตุ รุ่งเรือง ด้านครอบครัวสมรสกับ อุบล รุ่งเรือง (สกุลเดิม: สุพรศิลป์) มีบุตร 3 คน คือ นางสาวพิมพ์สุวรรณ รุ่งเรือง นางสาวพิมพ์จำลอง รุ่งเรือง และนายลองเฉลิม รุ่งเรือง

จบการศึกษาระดับปริญญาตรี ครุศาสตร์บัณฑิตมหาวิทยาลัยราชภัฏพระนคร จบการศึกษาระดับปริญญาโท ครุศาสตร์มหาบัณฑิต มหาวิทยาลัยราชภัฏสวนดุสิต

## งานการเมือง
ในปี พ.ศ. 2526 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคกิจสังคม และได้รับเลือกตั้งเป็นสมาชิกสภาผู้แทนราษฎร

ในปี พ.ศ. 2539 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคมวลชน แต่แพ้ให้กับปัญญา จีนาคำ ผู้สมัครจากพรรคประชาธิปัตย์

ในปี พ.ศ. 2544 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคความหวังใหม่ แต่แพ้ให้กับปัญญา จีนาคำ ผู้สมัครจากพรรคประชาธิปัตย์

ในปี พ.ศ. 2566 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรครวมไทยสร้างชาติ แต่แพ้ให้กับปกรณ์ จีนาคำ ผู้สมัครจากพรรคพลังประชารัฐ 

### สมาชิกสภาผู้แทนราษฎร
จำลอง รุ่งเรือง ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดแม่ฮ่องสอน สังกัดพรรคกิจสังคม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเดิมบางนางบวช
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:นักการเมืองพรรคกิจสังคม
หมวดหมู่:พรรคนำไทย
หมวดหมู่:พรรคมวลชน
หมวดหมู่:พรรคความหวังใหม่
หมวดหมู่:พรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:พรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากมหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ต.ช.
แต่งงานที่ว่านี่เรื่องจริงเหรอครับ?

***แต่งงานที่ว่านี่เรื่องจริงเหรอครับ?***() เป็นซีรีส์มังงะญี่ปุ่นที่เขียนและวาดภาพโดยทามิกิ วากากิ ตีพิมพ์ต่อเนื่องในนิตยสารมังงะเซเน็งรายสัปดาห์ของสำนักพิมพ์โชงากูกัง ตั้งแต่เดือนมีนาคม 2020 ถึงมิถุนายน 2023ละครโทรทัศน์ของญี่ปุ่นที่ดัดแปลงออกอากาศในเดือนตุลาคม พ.ศ. 2565 ส่วน ซีรีส์ทีวีอนิเมะดัดแปลงโดยสตูดิโอ Ashi Productions ออกอากาศตั้งแต่เดือนตุลาคมจนถึงเดือนธันวาคม พ.ศ. 2567

## เรื่องย่อ
ฮนโจจิ ริกะ สาวออฟฟิศในตัวเมืองผู้แสนจืดจางและเข้ากับใครไม่เก่งใช้เวลาเสทสุขในแต่ละวันกับการดูแผนที่ เช่นเดียวกับเพื่อนร่วมงานของเธอโอฮาระ ทาคุยะ ที่ขอแค่ได้อยู่กับแมวที่เลี้ยงก็พอใจแล้ว...จนกระทั่งได้รู้ว่าคนโสดอาจโดนจับย้ายไปประจำที่ต่างประเทศเธอจึงนำแผนสมรสปลอมไปเสนอแก่ทาคุยะ...เป็นเหตุให้ทั้งคู่ต้องแต่งงานกันในอีก 365 วัน?
## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
*แต่งงานที่ว่านี่เรื่องจริงเหรอครับ?*เขียนและวาดภาพประกอบโดยทามิกิ วากากิ ได้รับการตีพิมพ์เป็นตอนในนิตยสารมังงะแนวเซเน็ง*[[Weekly Big Comic Spirits|บิ๊กคอมิคสปิริตรายสัปดาห์]]*  ของสำนักพิมพ์โชงากูกัง ตั้งแต่วันที่ 16 มีนาคม พ.ศ. 2563 จนถึงวันที่ 12 มิถุนายน พ.ศ. 2566 ทางสำนักพิมพ์โชงากูกังได้รวบรวมตอนต่าง ๆ ตีพิมพ์เป็นเล่ม(*[[ทังโกบง]]*)รวมจำนวน 11 เล่ม โดยวางจำหน่ายตั้งแต่วันที่ 7 สิงหาคม พ.ศ. 2563 จนถึงวันที่ 12 กรกฎาคม พ.ศ. 2566 สำนักพิมพ์รักพิมพ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อวันที่ 9 พฤศจิกายน พ.ศ. 2565

#### จำนวนเล่ม

### ละครโทรทัศน์
ในเดือนกรกฎาคม พ.ศ. 2565 มีการประกาศว่ามังงะเรื่องนี้จะได้รับการดัดแปลงเป็นละครโทรทัศน์เรื่องนี้ นำแสดงโดยWakana AoiและKanta Satoเป็นตัวละครนำทั้งสอง และกำกับโดย Ryō Miyawaki และ Hitomi Kitagawa พร้อมบทโดย Keiko Kaname และ Akahiko Takaishi และดนตรีที่แต่งโดย Ryo Yoshimata  ซีรีส์สิบตอนฉายรอบปฐมทัศน์ในวันที่ 7 ตุลาคม พ.ศ. 2565 บน Prime Video

### อนิเมะ
ในเดือนเมษายนปี พ.ศ. 2566 มีการประกาศว่ามังงะเรื่องนี้จะได้รับการดัดแปลงเป็นอนิเมะ ต่อมาได้มีการเปิดเผยว่าเป็นซีรีส์ทางโทรทัศน์ที่ผลิตโดยสตูดิโออาชิ โปรดักชั่นส์ และกำกับโดยฮิโรชิ อิเคฮาตะ โดยมีบทภาพยนตร์เขียนโดยคาซึโฮะ เฮียวโดะ ตัวละครออกแบบโดยชูจิ มารุยามะ และแต่งเพลงประกอบโดยชุน นาริตะและยูสุเกะ เซโอะออกอากาศในวันที่ 3 ตุลาคม พ.ศ. 2567 จนถึงวันที่ 19 ธันวาคม พ.ศ. 2567 ที่ช่องโตเกียวเอ็มเอ็กซ์และบีเอส11 เพลงเปิดคือ  ร้องโดย HoneyWorks feat. HaKoniwalily ขณะที่เพลงปิดคือ  ร้องโดยโกโฮบิ พลัสมีเดียเน็ตเวิร์คเอเชียเป็นผู้ถือลิขสิทธิ์เรื่องนี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะและมังงะเกี่ยวกับการสมรส
หมวดหมู่:มังงะของสำนักพิมพ์โชงากูกัง
หมวดหมู่:ละครโทรทัศน์ญี่ปุ่นในปี พ.ศ. 2565
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:รักพิมพ์
หมวดหมู่:อนิพลัส
ลองของ 2

**ลองของ 2 (***Art of the Devil 2*')**'' เป็นภาพยนตร์ไทยแนวสยองขวัญปี 2551 จากการกำกับและเขียนบทของ [[ก้องเกียรติ โขมศิริ]] จัดจำหน่ายโดย[[ไฟว์สตาร์โปรดักชั่น]]

[[ภาคย้อนอดีต]]ของ[[ลองของ]] ภาพยนตร์ในปี 2548 ภาคนี้บอกเล่าเรื่องราวเบื้องหลังของครูพนอ รับบทโดย[[นภคปภา นาคประสิทธิ์]] ที่หันไปใช้มนต์ดำเพื่อแก้แค้นคนที่ทำของใส่เธอในช่วงระหว่าง 2 ปีก่อนเหตุการณ์ในลองของ ภาพยนตร์ทำรายได้ 44 ล้านบาท 

ภาคย้อนอดีต [[พนอ]] ภาพยนตร์ในปี 2568 เล่าเรื่องราวของครูพนอ 30 ปีก่อนตั้งแต่กำเนิดก่อนยังเป็นเด็กมัธยมและต้องเผชิญหน้ากับด้านมืดของการทำของเป็นครั้งแรก รับบทโดย [[เฌอปราง อารีย์กุล]]

== เนื้อเรื่อง ==
2 ปีก่อน พนอ สาวสวยรวยทรัพย์และเสน่ห์ ชีวิตครูต่างจังหวัดของเธอ คงเหมือนกับครูทั่วๆไป แต่ความสวยความสาวของเธอ กับทำให้เธอต้องประสบเคราะห์กรรม จากคนที่มารุมรัก ถูกทำของใส่ทั้งจากครู และเหล่านักเรียนชายมัธยมในโรงเรียน เพื่อแก้มนต์ดำแก้อาถรรพณ์ ทำให้ครูพนอต้องฆ่านายพร (หมอไสยศาสตร์) และทำให้ได้เทพ 3 ตามาครอบครอง **จ่าดิษ**  เพื่อนนายพร คนเล่นของที่มีชีวิตอยู่เพื่อเดรัจฉานวิชา เข้ามาเกี่ยวข้องกับครูพนอ ทำทุกอย่างเพื่อให้ได้เทพสามตามาครอบครอง

ความจริงสุดสยองระหว่าง**ครูพนอ** และคนที่เกี่ยวข้องรอบตัวเธอ **ประเวท, ต๊ะ** **(ตัวละครเอกจากลองของ), เดือน, เพ็ญ''' จะถูกเปิดเผยใน ลองของ 2

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่กำกับโดย ก้องเกียรติ โขมศิริ
หมวดหมู่:ภาพยนตร์สยองขวัญไทย
หมวดหมู่:ภาพยนตร์ผีไทย
หมวดหมู่:ภาพยนตร์ภาษาไทย
หมวดหมู่:ภาพยนตร์เกี่ยวกับมด (บุคคล)
หมวดหมู่:ภาพยนตร์ไทยในคริสต์ทศวรรษ 2000
รักบี้ 7 คนหญิงชิงแชมป์โอเชียเนีย 2023

การแข่งขัน**รักบี้ 7 คนหญิงชิงแชมป์โอเชียเนีย 2023** () เป็นการแข่งขันรักบี้ 7 คนหญิงชิงแชมป์โอเชียเนียครั้งที่ 12 สำหรับทีมหญิงในทวีปโอเชียเนีย นอกจากนี้ยังเป็นรอบคัดเลือกระดับภูมิภาคสำหรับรักบี้ 7 คนในโอลิมปิกฤดูร้อน 2024 จัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน

## ทีม
มีทีมชาติ 10 ทีมถูกกำหนดให้ลงแข่งขันในการแข่งขันปี ค.ศ. 2023 ได้แก่:

* 
* 
* 
* 
* 
* 
* 
* 
* 
* 

## รอบแบ่งกลุ่ม
### กลุ่มเอ (แชมเปียนชิป)

----

----

----

### กลุ่มบี (โอลิมปิก)

----

----

----

----

----

### กลุ่มซี (โอลิมปิก)

----

----

----

----

----

## อ้างอิง
สภากรุงเทพมหานคร ชุดที่ 8

**สภากรุงเทพมหานคร ชุดที่ 8** (26 เมษายน พ.ศ. 2541 – 25 เมษายน พ.ศ. 2545) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2541 มีสมาชิกจำนวน 60 คน

## องค์ประกอบของสภา
สภากรุงเทพมหานครประกอบด้วยสมาชิกสภากรุงเทพมหานคร จำนวน 60 ที่นั่ง จากพรรคการเมืองต่างๆ ดังต่อไปนี้

## รายชื่อสมาชิกสภากรุงเทพมหานคร

## อ้างอิง

## แหล่งข้อมูล
* ข้อมูลเลือกตั้ง ส.ว.  ส.ส.  ส.ก.  ส.ข. 

หมวดหมู่:สภากรุงเทพมหานคร
ฮิโรกิ อุชิดะ

**ฮิโรกิ อุชิดะ** (, เกิด 27 พฤษภาคม 1991) เป็นนักเขียนบทและนักประพันธ์ชายชาวญี่ปุ่น ที่เกิดในจังหวัดไอจิ ภายใต้บริษัทBLUE LABEL (MMJ)เขามีส่วนร่วมในการเขียนบทให้กับ มาสค์ไรเดอร์ มาโดยตลอด นับตั้งแต่ มาสค์ไรเดอร์เซเบอร์ และทำหน้าที่เป็นผู้เขียนร่วมของมาสค์ไรเดอร์ก็อตชาร์ด ร่วมกับ เคอิจิ ฮาเซกาวะ

## ประวัติช่วงต้น
ตอนที่เขายังเป็นเด็ก โมโมโกะ ซากุระ ได้รับอิทธิพลจากความปรารถนาที่จะเป็นนักเขียน เขาเริ่มมีความใฝ่ฝันที่จะเป็นนักเขียนบทภาพยนตร์ในโรงเรียนมัธยม และเมื่อเขาเข้าร่วมงานเฉลิมฉลองการตีพิมพ์คอลเลกชันเรียงความของยูจิ โคบายาชิ และเริ่มเข้าเรียนที่ชมรมศิลปะของมหาวิทยาลัยนิฮอน หลังจากได้รับการ แนะนำให้รู้จักกับเคนโกะ คาจิ เขาก็มีส่วนร่วมในการผลิตภาพยนตร์ของ เคนโกะ คาจิ ในช่วงปีที่สองที่มหาวิทยาลัย ในขณะที่เข้าเรียนที่Tokyo Polytechnic University เขายังผลิตภาพยนตร์อิสระด้วย

ในปี 2015 เขาเขียนบทซีรีส์ อุลตร้าแมน X และเป็นการเขียนบทแรกในฐานะนักเขียนบทภาพยนตร์ ในปี 2017 เธอเป็นผู้รับผิดชอบการเขียนซีรีส์อนิเมะเรื่อง Gamers!

นอกจากนี้เขายังใช้ นามแฝงว่า**ยูกิ อุจิดะ**

ในปี 2018 เขาเริ่มต้นเขียนนิยายโปรเจคแรกของเขาด้วยในชื่อ "First Love Disappeared and Became Transparent"

## ผลงาน
### ด้านการเขียน
### ละครโทกูซัตสึ
* มาสค์ไรเดอร์เซเบอร์ (2021)
** ตอนที่ 32: Chapter 32: My Thoughts, Crystallized. (ร่วมเขียนบทกับ ทากายะ ยามากูจิ)
** ตอนที่ 33: Chapter 33: Still, the Future Can Change.
** ตอนที่ 38: Chapter 38: Uniting the Seiken, the Galaxy Sword.
** ตอนที่ 39: Chapter 39: Hey Swordsmen, Follow the Path You Believe in.
** ตอนที่ 48: Special Issue: A New Page, Opens

* มาสค์ไรเดอร์รีไวซ์ (2022)
** ตอนที่ 29: Crank In! Memory of Hiromi!

* มาสค์ไรเดอร์ก็อตชาร์ด (2023-2024)
** ตอนที่ 1: Gotcha! Hopper1! (co-wrote with Keiichi Hasegawa)
** ตอนที่ 2: Pursuit, Alchemy, Skebows! (co-wrote with Keiichi Hasegawa)
** ตอนที่ 7: Goodbye Saboneedle
** ตอนที่ 8: Great Bond
** ตอนที่ 16: Crisis Xmas! The Orochi Incident
** ตอนที่ 17: Moonbreak Messenger
** ตอนที่ 18: Run Through! Evolutionary Firelord!
** ตอนที่ 24: Sudden Turn! Forbidden Steel Rider!
** ตอนที่ 25: A Young Teacher's Mistake
** ตอนที่ 32: The Great King Appears! The Dolls' Dilemma
** ตอนที่ 33: Legend Rider? 100 Years Too Early!
** ตอนที่ 34: Only One! All Roads Lead to Gorgeousness
** ตอนที่ 35: Gorgeous Time! Legendary Never Ends

### ภาคแยก
* Kamen Rider Revice: The Mystery (2022) - ทั้งหมด 4 ตอน
* Kamen Rider Jeanne & Kamen Rider Aguilera with Girls Remix (2022) - ทั้งหมด 3 ตอน
* Kamen Rider Outsiders (2023)
** ตอนที่ 1 Mirror World Treasure and Ouja's Return
** ตอนที่ 2 The Omen of Destruction and Desast's Awakening
* Kamen Rider Juuga VS Kamen Rider Orteca (2023) - ทั้งหมด 2 ตอน
* Kamen Rider Gotchard VS Kamen Rider Legend (2023) - ทั้งหมด 2 ตอน

### ภาพยนตร์โทกูซัตสึ
* Kamen Rider The Winter Movie: Gotchard & Geats Strongest Chemy★Great Gotcha Operation (2023) (เขียนบทรวมกับ ยูยะ ทาคาฮาชิ)

## อ้างอิง

## แหล่งข้อมูลอื่น
* 脚本家・内田裕基のまとめ
* 
*
บีอีซี มิวสิค

**บีอีซี มิวสิค** () เป็นค่ายเพลงแนวไทยป็อป (T-POP) ของสถานีวิทยุโทรทัศน์ไทยทีวีสีช่อง 3 ในเครือกลุ่มบีอีซีเวิลด์ (ลักษณะคล้ายกับเอสพี ศุภมิตร ในอดีต) ซึ่งแยกตัวออกจากค่ายแชนเดอเลียร์มิวสิก โดยนำนักแสดงของช่อง 3 ที่มีศักยภาพทั้งด้านการร้องและการเต้น มาพัฒนาเป็นศิลปิน โดยมี ดิว - ปิ่นกมล มาลีนนท์ เป็นผู้บริหาร เริ่มผลิตผลงานตั้งแต่ปี พ.ศ. 2565 มีศิลปินในสังกัดจำนวน 3 คน ผลิตผลงานเพลงออกมาเบื้องต้นจำนวน 5 เพลง ก่อนจัดงานเปิดตัวค่ายเพลงอย่างเต็มรูปแบบเมื่อวันที่ 18 พฤษภาคม พ.ศ. 2567 ณ สเฟียร์ ฮอลล์ ชั้น 5 ศูนย์การค้าเอ็มสเฟียร์ หลังจากนั้นได้ทยอยผลิตผลงานเพลงออกมาเรื่อย ๆ และต่อยอดมาสู่การจัดเทศกาลดนตรีในปี พ.ศ. 2568 ปัจจุบันกลุ่มบีอีซีเวิลด์ได้ร่วมมือกับโซนีมิวสิกพับบลิชชิง ในการบริหารลิขสิทธิ์เพลงของค่ายนี้ รวมทั้งแชนเดอเลียร์มิวสิก

## ศิลปิน

### ศิลปินในสังกัด

**ศิลปินเดี่ยว**
* ณฐพร เตมีรักษ์
* เมลดา สุศรี
* ณัฐธิชา นามวงษ์
* ภาสวิชญ์ บูรณนัติ
* วชิรวิชญ์ วัฒนภักดีไพศาล
* อแมนด้า ออบดัม

**กลุ่ม**
* บลิซ
** อลิซา แอน ไฮน์ส
** สุภาภัสสร์ ผลเจริญรัตน์
** นีญ่า มากีลา

## ผลงาน

### ซิงเกิลเพลง

### อีเวนต์

## ดูเพิ่ม
* บีอีซีเวิลด์
* ช่อง 3 เอชดี
* เอสพี ศุภมิตร
* แชนเดอเลียร์มิวสิก

## อ้างอิง

## แหล่งข้อมูลอื่น
* 
* 
* 
* 

หมวดหมู่:ค่ายเพลงไทย
หมวดหมู่:กลุ่มบีอีซีเวิลด์
หมวดหมู่:ค่ายเพลงที่ก่อตั้งในปี พ.ศ. 2567
หมวดหมู่:ก่อตั้งในประเทศไทยในปี พ.ศ. 2567
เนโม

**เนโม เมทแทลร์** (อักษรโรมัน: Nemo Mettler; เกิด 3 สิงหาคม ค.ศ. 1999) หรือที่รู้จักในชื่อ **เนโม** เป็นแร็ปเปอร์และนักร้องชาวสวิส ที่เชี่ยวชาญในการเล่นไวโอลิน เปียโน และกลอง เขาเป็นผู้ชนะการประกวดเพลงยูโรวิชันปี 2024 ด้วยเพลง "เดอะโคด" ซึ่งทำให้สวิตเซอร์แลนด์ชนะการประกวดเป็นครั้งแรกตั้งแต่ปี 1988

## ประวัติ
เนโมเกิดที่เมืองบีล/เบียนน์ รัฐแบร์น บิดาเป็นนักประดิษฐ์และนักลงทุน ส่วนมารดาเป็นผู้สื่อข่าว เขามีน้องสาวหนึ่งคน เนโมเริ่มเล่นดนตรีตั้งแต่อายุสามขวบ โดยฝึกเล่นไวโอลิน เปียโน และกลอง ต่อมาเมื่ออายุเก้าขวบเขาเริ่มเรียนร้องเพลงโอเปรา เนโมเข้าเรียนที่มหาวิทยาลัยศิลปะซือริชเป็นเวลาหนึ่งปี ก่อนย้ายมายังเบอร์ลินเพื่อสานต่อความฝันการเป็นนักดนตรี
## อาชีพการงาน
[alt=Singer Nemo performing in Madrid|left|thumb| เนโมแสดงใน [มาดริด ระหว่าง PrePartyES 2024]]
อีพี *Clownfisch* (โคลวนฟิช) ของเนโมในปี 2015 ขึ้นถึงอันดับที่ 95 ในชาร์ตสวิส สองปีต่อมาเขาได้เปิดตัวซิงเกิล "Du" ซึ่งขึ้นถึงอันดับ 4 ในสวิตเซอร์แลนด์  ในรายการ *The Masked Singer Switzerland* ซีซั่น 2 เมื่อปี 2021/2022 เขาเข้าร่วมแข่งขันโดยใช้หน้ากากแพนด้า

เมื่อวันที่ 29 กุมภาพันธ์ ค.ศ. 2024 เนโมได้รับการคัดเลือกเป็นตัวแทนของสวิตเซอร์แลนด์ในการประกวดเพลงยูโรวิชัน ด้วยเพลง "เดอะโคด" ซึ่งได้แรงบันดาลใจจากอุปรากร "ขลุ่ยวิเศษ" ของ ว็อล์ฟกัง อมาเดอุส โมทซาร์ท ที่เขาเคยร่วมการแสดงเมื่อยังเป็นเด็ก เขาใช้เพลงนี้ในรอบคัดเลือกที่สองของการประกวดเมื่อวันที่ 9 พฤษภาคม และผ่านเข้ารอบชิงชนะเลิศ เขาคว้าแชมป์การประกวดอีกสองวันถัดมา โดยได้คะแนนรวม 591 คะแนน ในจำนวนนี้เป็นคะแนนจากคณะกรรมการ 365 คะแนน มากเป็นอันดับสองของจำนวนผู้เข้าประกวดยูโรวิชันรวมทุกคน รองจาก ซัลวาโดร์ ซูบรัล ผู้ชนะในปี 2017 แต่ถ้านับคะแนนจากการโหวตจากผู้ชมด้วยจะเป็นลำดับที่สี่ ทั้งนี้ เนโมเป็นบุคคลเพศอทวิลักษณ์ (Non-Binary) คนแรกที่ชนะการประกวดเพลงยูโรวิชัน

## ชีวิตส่วนตัว

ในเดือนพฤศจิกายน 2023 เนโมประกาศว่าตนเป็นเพศอทวิลักษณ์ (Non-Binary) ผ่านบทความในหนังสือพิมพ์ ** เขากล่าวว่าตนชอบให้เรียกด้วยชื่อจริงมากกว่าคำสรรพนามในภาษาเยอรมัน และแทนตัวเองด้วยคำสรรพนาม "เขา" (they/them) ในภาษาอังกฤษ

## อ้างอิง

## แหล่งข้อมูลอื่น
* Christof Gertsch: ''Nemo’s Triumph''. In: *[[Tages-Anzeiger]]*/*Das Magazin*, 9 May 2024 (engl.) (+ German version)

หมวดหมู่:ผู้ชนะการประกวดเพลงยูโรวิชัน
หมวดหมู่:นักร้องที่มีความหลากหลายทางเพศ
หมวดหมู่:บุคคลจากรัฐแบร์น
หมวดหมู่:แร็ปเปอร์
หมวดหมู่:นักดนตรีป็อป
ราชวงศ์กัมโพช

**ราชวงศ์กัมโพช** (, อักษรโรมัน: Kamboja Dynasty; เรียจฺตระกูลกัมโพช) หรือ**ราชวงศ์กัมโพช-สุริยวงศ์** สถาปนาโดย พระเจ้าศรุตวรมัน พระมหากษัตริย์แห่งเจนละตามหลักฐานพบว่าต้นวงศ์ของพระองค์ทรงสืบสายราชวงศ์มาจาก พราหมณ์กัมพูสวยัมภูวะ และ พระนางอัปสรเมรา ทรงร่วมกันก่อตั้งราชวงศ์กัมโพช-สุริยวงศ์ของกัมพูชา ในราวคริสตศตวรรษที่ 1 พราหมณ์กัมพูสวยัมภูวะเป็นบรรพบุรุษของชาวกัมพุชเทศมีต้นกำเนิดในอินเดียตอนใต้ 

ต่อมาราชวงศ์นี้ได้ตกอยู่ภายใต้การปกครองของ อาณาจักรฟูนัน ช่วงการครองราชย์ของพระเจ้าภววรมันที่ 1 และ พระเจ้ามเหนทรวรมัน ราชวงศ์กัมโพช-สุริยะวงศ์มีความเจริญรุ่งเรืองถึงขีดสุดโดยพระองค์สามารถขยายดินแดนของเจนละเข้าไปในดินแดนของฟูนันนำไปสู่การล่มสลายของอาณาจักรฟูนัน และขยายอาณาจักรเจนละครอบคลุมจรดดินแดนของฟูนันเดิมทั้งหมด จากการโจมตีของ ราชวงศ์โจฬะแห่งชวา ทำให้อาณาจักรเจนละแตกออกเป็นสองอาณาจักรคือเจนละบกปกครองโดยราชวงศ์กัมโพช-สุริยวงศ์ และเจนละน้ำปกครองโดยราชวงศ์เกาฑิณยะ-จันทรวงศ์ ราชวงศ์กัมโพชล่มสลายลงเมื่อพระเจ้ามหิปติวรมันถูกพระเจ้าสัญชัยกษัตริย์แห่งชวาตัดพระเศียร ต่อมา พระเจ้าชัยวรมันที่ 2 เชื้อพระวงศ์พระองค์หนึ่งของราชวงศ์เกาฑิณยะ - จันทรวงศ์  ทรงรวบรวมดินแดนขึ้นใหม่ในนามจักรวรรดิเขมรและประกาศเอกราชจากชวาสำเร็จ

## พระมหากษัตริย์แห่งราชวงศ์กัมโพช

## อ้างอิง

หมวดหมู่:ราชวงศ์กัมพูชา
รักบี้ 7 คนหญิงแอฟริกา 2023

การแข่งขัน**รักบี้ 7 คนหญิงแอฟริกา 2023** () เป็นการแข่งขันรักบี้ 7 คนหญิงประจำปี ครั้งที่ 11 ของทวีปแอฟริกา รอบคัดเลือกจัดขึ้นที่สโมสรรักบี้ลูซากา ประเทศแซมเบีย ระหว่างวันที่ 1 ถึง 2 กรกฎาคม ค.ศ. 2023 การแข่งขันรอบสุดท้ายจัดขึ้นที่ประเทศตูนิเซีย ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่ 2 และ 3 ได้ผ่านเข้ารอบการคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกยังผ่านเข้ารอบแชลเลนเจอร์ซีรีส์ 2024

มีทีมเข้าร่วมทั้งหมด 15 ทีม

## รูปแบบ
อันดับทีมวางเรียงตามผลงานของพวกเขาในการแข่งขันชิงแชมป์ครั้งก่อนหน้า ทีมอันดัับ 1-5 จากการแข่งขันชิงแชมป์ครั้งก่อนได้เข้าสู่การแข่งขันรอบสุดท้ายโดยอัตโนมัติ ในขณะที่อีก 10 ทีมที่เหลือเข้าสู่รอบคัดเลือก

## ทีม
ทีมต่อไปนี้เข้าร่วม **รอบคัดเลือก**:

* 
* 
* 
* 
* 
* 
* 
* 
* 
* 

ทีมต่อไปนี้ได้เข้าร่วม **รอบสุดท้าย**:

* 
* 
* 
* 
* 
* 
* 
* 

## อ้างอิง
น้ำตกโตนปลิว

**น้ำตกโตนปลิว** ตั้งอยู่ที่ ม.10 ต.กำแพงเพชร อ.รัตภูมิ จ.สงขลา เป็นน้ำตกขนาดเล็ก มีทั้งหมด 10 ชั้น ความสูงประมาณ 50 เมตร อยู่ทางด้านทิศเหนือของเขตรักษาพันธุ์สัตว์ป่าโตนงาช้าง ในท้องที่อำเภอรัตภูมิ จังหวัดสงขลา ห่างจากอำเภอหาดใหญ่ 28 กิโลเมตร น้ำตกโตนปลิวเป็นน้ำตกหน้าผาหิน โดยชั้นแรกมีความสูงประมาณ 300 เมตร สามารถมองเห็นได้จากถนนเพชรเกษม ชั้นแรกของน้ำตกนี้มีนักท่องเที่ยวเข้ามาใช้บริการมากที่สุด ส่วนชั้นที่ 2 - 10 มีระยะห่างกัน และความสูงชันไม่มากประมาณ 10 ชั้น ชั้นละ 80–100 เมตร ทางด้านบนยังมีน้ำตกสายน้อย หลายสายด้วยกัน ฤดูที่สวยงามมากที่สุดของน้ำตก คือช่วงเดือนตุลาคมถึงเดือนมีนาคม

นอกจากความสวยงามของน้ำตกแล้ว ยังมีสิ่งศักดิ์สิทธิ์ คู่น้ำตกแห่งนี้ ซึ่งประดิษฐานอยู่บริเวณ น้ำตกชั้น 1 คือ พระพุทธรูป ปางมารวิชัย มีนามว่า **“พระพุทธรัตนบรรพต”** ให้นักท่องเที่ยวได้กราบสักการะบูชาเพื่อความเป็น สิริมงคลแก่ผู้ที่เดินทางไปท่องเที่ยว

ปัจจุบันน้ำตกโตนปลิว ได้รับการพัฒนาจากหน่วยสังกัดมีการจัดสร้างลานจอดรถ อาคารบริการ ร้านอาหาร ห้องประชุม ห้องน้ำ-สุขา และปัจจุบันที่นี้ได้มีการเก็บอัตราค่าบริการ

## ลักษณะทางธรรมชาติของน้ำตก
เป็นน้ำตก ที่ลดหลั่นกันเป็นชั้นๆ รวมแล้ว 10 ชั้น ไล่เลียงตามกันมา แต่ละชั้นจะมีความสวยงามของสายน้ำที่ไหลผ่าน เหลือบเขาลงมาสู่เบื้องล่าง ผ่านผาหิน แมกไม้ แตกต่างกันไป ซึ่งแต่ละชั้นก็จะมีชื่อตามลักษณะ ของสภาพแวดล้อมของชั้นนั้นๆ คือ

*ชั้น 1 :โตนปลิว

*ชั้น 2 :โตนสายรุ้ง

*ชั้น 3 :โตนอ่างแก้ว

*ชั้น 4 :โตนอ่างศิลา

*ชั้น 5 :โตนพลิ้ว

*ชั้น 6 :โตนวังไทร

*ชั้น 7 :โตนตะไคร่

*ชั้น 8 :โตนน้ำดำ

*ชั้น 9 :โตนไม้ไผ่

*ชั้น 10 :โตนตะวัน

## เเหล่งข้อมูล
*เว็บไซต์กรมทรัพยากรธรณี
## อ้างอิง

หมวดหมู่:น้ำตกในประเทศไทย
หมวดหมู่:สถานที่ท่องเที่ยวในจังหวัดสงขลา
หมวดหมู่:อำเภอรัตภูมิ
โธมัส ฮิลล์

**โธมัส ฮิลล์** (7 มกราคม 1818 – 21 พฤศจิกายน 1891) เป็นนักบวชยูนิทาเรียน นักคณิตศาสตร์ นักวิทยาศาสตร์ นักปรัชญา และนักการศึกษาชาวอเมริกัน 

## ประวัติ
ฮิลล์ถูกสอนให้อ่านหนังสือตั้งแต่อายุยังน้อย เขาอ่านหนังสืออย่างตะกละตะกลามและได้รับการยกย่องอย่างดีในเรื่องความจำที่กว้างขวางและแม่นยำ พ่อของเขาสอนพฤกษศาสตร์ให้ และเขาชื่นชอบธรรมชาติและประดิษฐ์เครื่องมือทางวิทยาศาสตร์ขึ้น ซึ่งเป็นเครื่องมือคำนวณสุริยุปราคา และต่อมาได้รับรางวัล Scott Medal จากสถาบันแฟรงคลิน

แม้ว่าจะไม่ได้รับการศึกษาอย่างเป็นทางการตั้งแต่ยังเป็นวัยรุ่น แต่ฮิลล์ก็เข้าเรียนที่สถาบันโลเวอร์ดับลิน ในโฮล์มส์เบิร์ก รัฐเพนซิลเวเนีย และที่สถาบันเลสเตอร์ ในรัฐแมสซาชูเซตส์ ซึ่งปัจจุบันเป็นวิทยาเขตเลสเตอร์ ของวิทยาลัยแบเกร์ โดยออกเดินทางในปี 1837

เขาได้รับ A.B. และ D.Div จากมหาวิทยาลัยฮาร์วาร์ด ในปี 1843 และ 1845 ตามลำดับ ต่อมาเขาได้รับการแต่งตั้งให้เป็นสมาชิกกิตติมศักดิ์ของสมาคมการแสดงแฮสตีพุดดิง ฮิลล์เป็นผู้อำนวยการวิทยาลัยแอนทิออช ตั้งแต่ปี 1860 - 1862 จนกระทั่งเกิดสงครามกลางเมือง ทำให้วิทยาลัยปิดตัวลง จากนั้นเขาก็ดำรงตำแหน่งอธิการบดีมหาวิทยาลัยฮาร์วาร์ด ตั้งแต่ปี 1862 ถึง 1868 แต่ด้วยปัญหาสุขภาพ ทำให้เขาต้องเกษียณจากมหาวิทยาลัย แต่เขาสามารถทำงานเป็นนักพฤกษศาสตร์อย่างเป็นทางการได้ในระหว่าง การเดินทางด้วย ''ฮัสเลอร์'' ซึ่งเดินทางจากอเมริกาใต้ผ่านช่องแคบมาเจลลัน จากบอสตันในเดือนธันวาคม 1871 ถึงซานฟรานซิสโกในเดือนสิงหาคม 1872 ตั้งแต่ปี 1873 เขาเป็นหัวหน้าแพริชยูนิทาเรียนใน พอร์ตแลนด์ รัฐเมน

ในปี 1863 ขาได้รับเลือกให้เป็นสมาชิกของสมาคมปรัชญาอเมริกัน ฮิลล์อ้างว่าได้รับบาดเจ็บที่ลูกอัณฑะขณะทำสวน ซึ่งเป็นเหตุการณ์ที่ทำให้เขาระมัดระวังการสอนในห้องปฏิบัติการที่มหาวิทยาลัยฮาร์วาร์ด และเตือนนักศึกษาอย่าใช้ความพยายามมากเกินไปในการศึกษา

บ้านของฮิลล์ในเมืองวอลแทม รัฐแมสซาชูเซตส์ ซึ่งเขาเริ่มต้นอาชีพ มีชื่ออยู่ใน ทะเบียนสิ่งสำคัญทางประวัติศาสตร์แห่งชาติ

## อ้างอิง

## แหล่งข้อมูลอื่น

* ชีวประวัติ ซึ่งเป็นส่วนหนึ่งของชุดของประธานาธิบดียูนิทาเรียนแห่งฮาร์วาร์ด
* หนังสือ: ลำดับที่แท้จริงของการศึกษา
* เหรียญจอห์น สก็อตต์, สถาบันแฟรงคลิน
* เครื่องคิดเลขเครื่องกลแห่งศตวรรษที่ 19 
* อาริทโมมิเตอร์ของฮิล
* สิทธิบัตรสหรัฐ 18692 อาริทโมมิเตอร์ของที. ฮิลล์
รักบี้ 7 คนหญิงอเมริกาเหนือ 2023

การแข่งขัน**รักบี้ 7 คนหญิงอเมริกาเหนือ 2023** () เป็นการแข่งขันกีฬารักบี้ 7 คนของทีมชาติหญิงในทวีปอเมริกาเหนือ จัดขึ้นที่สตาร์ไลท์สเตเดียม เมืองแลงฟอร์ด รัฐบริติชโคลัมเบีย ประเทศแคนาดา ในวันที่ 19 และ 20 สิงหาคม ค.ศ. 2023 ซึ่งถูกจัดขึ้นในแคนาดาเป็นครั้งที่สอง ทีมชนะเลิศครั้งก่อนหน้าคือ เม็กซิโก ผู้ชนะครั้งนี้จะได้รับสิทธิ์เข้าร่วมแขง่ขันโอลิมปิกฤดูร้อน 2024

## รูปแบบ
ทีมทั้งหมดแข่งแบบพบกันหมด โดยแต่ละทีมจะแข่งขันกับทีมตรงข้ามในกลุ่มของตน ทีมอันดับ 1 และ 2 ได้ผ่านเข้าสู่รอบชิงชนะเลิศ ส่วนอันดับ 3 และ 4 แข่งขันนัดชิงอันดับที่สาม

## ทีม
มี 4 ทีมที่แข่งขันในบริติชโคลัมเบีย ได้แก่:
* 
* 
* 
* 

 และ  ถอนตัวก่อนเริ่มการแข่งขัน

## อ้างอิง
เหรียญพลเรือนกองกำลังและผู้สังเกตการณ์ข้ามชาติ

**เหรียญพลเรือนกองกำลังและผู้สังเกตการณ์ข้ามชาติ** () เป็นเหรียญที่มอบให้กับพนักงานพลเรือนที่ทำงานให้กับคณะผู้แทนกองกำลังและผู้สังเกตการณ์ข้ามชาติในไซนาย เพื่อยกย่องการปฏิบัติงานของพวกเขาเพื่อสันติภาพ

## ประวัติ
เหรียญนี้ก่อตั้งขึ้นเมื่อวันที่ 24 มีนาคม พ.ศ. 2525 เพื่อเชิดชูพลเรือนที่เคยปฏิบัติงานกับกำลังและผู้สังเกตการณ์ข้ามชาติไซนาย เหรียญนี้มีลักษณะคล้ายกับเหรียญกองกำลังและผู้สังเกตการณ์ข้ามชาติที่มอบให้กับกองกำลังรักษาสันติภาพของกองกำลังทั้ง 11 หน่วยที่ปฏิบัติหน้าที่ในกองกำลัง ขณะที่เจ้าหน้าที่พลเรือนถูกว่าจ้างในหลากหลายอาชีพ  หลัก ๆ คืองานบริการและงานธุรการ เช่นเดียวกับเหรียญตราที่ออกโดยสหประชาชาติ เหรียญของกองกำลังและผู้สังเกตการณ์ข้ามชาติ ไม่ได้ออกโดยรัฐบาล กองกำลังและผู้สังเกตการณ์ข้ามชาติเป็นองค์การระหว่างประเทศที่ตอบสนองต่อสำนักงานใหญ่ในกรุงโรมและต่อผู้มีส่วนได้เสียทั้งสองฝ่าย ได้แก่ อียิปต์และอิสราเอล

## เกณฑ์การรับ
เหรียญประจำการพลเรือนกองกำลังและผู้สังเกตการณ์ข้ามชาติ มอบให้กับสมาชิกของกองกำลังและผู้สังเกตการณ์ข้ามชาติที่เป็นพลเรือน ซึ่งไม่มีสิทธิ์ได้รับเหรียญกองกำลังและผู้สังเกตการณ์ข้ามชาติ และสำหรับสมาชิกของเจ้าหน้าที่ผู้รับเหมาในการสนับสนุนการปฏิบัติการในไซนายคนสำคัญเพื่อยกย่องการให้บริการที่สำคัญ ณ ฐานที่ตั้งทางทหารของกองกำลังและผู้สังเกตการณ์ข้ามชาติใด ๆ ผู้มีสิทธิ์ได้รับเหรียญนี้จะต้องปฏิบัติงานเป็นระยะเวลาครบ 12 เดือน (ขั้นต่ำ 360 วัน) ในการให้บริการตามสัญญากับกองกำลังและผู้สังเกตการณ์ข้ามชาติในที่ตั้งทางทหารใดที่ตั้งหนึ่ง อย่างไรก็ตาม จะถือว่ามีคุณสมบัติได้รับเหรียญอีกคุณสมบัติหนึ่งในกรณีที่เสียชีวิตขณะปฏิบัติงาน หรือสมาชิกที่ต้องถอนตัวจากสาเหตุทางการแพทย์หรือผู้รับเหมาสนับสนุนการปฏิบัติงานในไซนายหลักเนื่องจากการบาดเจ็บหรือเจ็บป่วยจากการประจำการ

## อ้างอิง

หมวดหมู่:เหรียญแห่งกองกำลังและผู้สังเกตการณ์ข้ามชาติ
เอกโลน

รายงานจากหนังสือผู้วินิจฉัย **เอกโลน** ( *Eglon*) เป็นกษัตริย์แห่งโมอับที่ต่อต้านอิสราเอล

ไม่มีการค้นพบหลักฐานทางโบราณคดีใดที่ยืนยันการมีตัวตนของพระองค์ แม้ว่าจะมีความเป็นไปได้บางส่วนว่าพระราชวังมีอยู่จริง

## ในพระคัมภีร์
พระองค์เป็นประมุขแห่งสมาพันธรัฐโมอับ อัมโมน และอามาเลขที่ยกมาโจมตีอิสราเอล เอกโลนปกครองชาวอิสราเอลเป็นเวลา 18 ปี วันหนึ่ง เอฮูดเข้ามาถวายเครื่องบรรณาการตามธรรมเนียม และหลอกเอกโลนแล้วแทงพระองค์ด้วยดาบ แต่เมื่อเอฮูดพยายามดึงดาบออก ไขมันส่วนเกินของกษัตริย์ผู้พ่วงพีขัดขวางการดึงดาบกลับมา บรรดาข้าราชบริวารจึงปล่อยพระองค์ไป โดยเชื่อว่าพระองค์กำลังบรรเทาตัวพระองค์อยู่ หลังการสวรรคต ชาวโมอับจึงประสบความพ่ายแพ้ และชาวอิสราเอลอยู่กันความสงบสุขเป็นเวลา 80 ปี

รับบีในธรรมเนียมทัลมุดอ้างว่ารูธเป็นพระราชธิดาในเอกโลน ในทัลมุดยังระบุอีกว่าเอกโลนเป็นพระนัดดาในบาลาค อย่างไรก็ตาม ไม่มีโองการใดที่ระบุถึงสิ่งนี้

## ลูกหลาน
รายงานจากตำนานในมิดราช โอรปาห์กับรูธ หญิงชาวโมอับสองคนจากหนังสือนางรูธ เป็นพี่น้องกัน และทั้งสองเป็นพระราชธิดาในเอกโลน กษัตริย์โมอับ (Ruth R. ii. 9) ในมิดราชเดียวกันระบุว่าเอกโลนเป็นพระราชโอรสในบาลาค กษัตริย์โมอับที่ปรากฏในหนังสือกันดารวิถี 

คติชนทัลมุดระบุว่า เนื่องจากเอกโลนยืนขึ้นเมื่อเอฮูดกล่าวว่ามีพระดำรัสจากพระเจ้า (ผู้วินิจฉับ 3:20) รางวัลของพระองค์คือลูกหลานของพระองค์จะกลายเป็นพระเจ้าดาวิด

## อ้างอิง
*
*

หมวดหมู่:กษัตริย์สมัยโบราณที่ถูกฆาตกรรม
หมวดหมู่:กษัตริย์ในหนังสือผู้วินิจฉัย
หมวดหมู่:โมอับ
หมวดหมู่:เหยื่อฆาตกรรมในคัมภีร์ไบเบิล
รักบี้ 7 คนหญิงรอบคัดเลือกโอลิมปิกโซนอเมริกาใต้ 2023

การแข่งขัน**รักบี้ 7 คนหญิงรอบคัดเลือกโอลิมปิกโซนอเมริกาใต้ 2023** () จัดขึ้นระหว่างวันที่ 17–18 มิถุนายน พ.ศ. 2566 ที่สนามกีฬาชาร์รูอา ในเมืองมอนเตวิเดโอ ประเทศอุรุกวัย ผู้ชนะเลิศเหรียญทองในการแข่งขันประเภทหญิงได้ผ่านเข้ารอบโอลิมปิกฤดูร้อน 2024 โดยรองชนะเลิศและอันดับที่ 3 ได้ผ่านเข้ารอบการแข่งขันรอบแก้ตัวของรอบคัดเลือกโอลิมปิก 2024

## ทีม

## การแข่งขัน
เวลาทั้งหมดในเวลาอุรุกวัย (UTC−03:00)

### ตารางคะแนน

### นัดแข่งขัน

## อ้างอิง
การสงบศึกกัสซีบีเล

**การสงบศึกกัสซีบีเล** () เป็นการสงบศึกที่ลงนามเมื่อวันที่ 3 กันยายน ค.ศ. 1943 ระหว่างอิตาลีกับสหรัฐและสหราชอาณาจักรในช่วงสงครามโลกครั้งที่สอง ซึ่งการสงบศึกมีการประกาศต่อสาธารณชนในอีกห้าวันต่อมา

การสงบศึกเป็นการลงนามกันระหว่างพลตรี วอลเตอร์ เบเดลล์ สมิธ จากฝ่ายสัมพันธมิตร กับพลจัตวา จูเซปเป กัสเตลลาโน จากอิตาลี ณ การประชุมของเหล่านายพลจากทั้งสองฝ่ายในค่ายทหารสัมพันธมิตรที่กัสซีบีเลในแคว้นซิซิลี ซึ่งเพิ่งถูกฝ่ายสัมพันธมิตรยึดครอง การสงบศึกได้รับการอนุมัติจากทั้งพระเจ้าวิตโตรีโอ เอมานูเอเลที่ 3 และนายพลบาโดลโย ซึ่งดำรงตำแหน่งนายกรัฐมนตรีอิตาลีในขณะนั้น

เยอรมนีตอบโต้การสงบศึกด้วยการเปิดฉากโจมตีอิตาลี (8–19 กันยายน), ฝรั่งเศสตอนใต้, และคาบสมุทรบอลข่าน พร้อมทั้งดำเนินปฏิบัติการปลดปล่อยเบนิโต มุสโสลินี (12 กันยายน) กองทัพอิตาลีปราชัยในภาคเหนือและกลางของประเทศ โดยที่อิตาลีส่วนใหญ่ถูกกองทัพเยอรมันยึดครอง ซึ่งมีการก่อตั้งสาธารณรัฐสังคมอิตาลีหุ่นเชิด โดยมุสโสลินียังคงเป็นผู้นำของรัฐ พระมหากษัตริย์ รัฐบาลอิตาลี และกองทัพเรือส่วนใหญ่ได้อพยพไปยังภาคใต้ของประเทศ และพึ่งพาการป้องกันจากฝ่ายสัมพันธมิตร และขบวนการต่อต้านอิตาลีก็เกิดขึ้นในช่วงเวลานี้เช่นเดียวกัน

## ดูเพิ่ม
* ตราสารยอมจำนนของอิตาลี

## อ้างอิง

## แหล่งข้อมูล
* 
* 
* 

## แหล่งข้อมูลอื่น
*  Il diario del generale Giuseppe Castellano, La Sicilia, 8 settembre 2003
*  8 Settembre 1943, l'armistizio Centro Studi della Resistenza dell'Anpi di Roma
* The Avalon Project at Yale Law School: Terms of the Armistice with Italy; September 3, 1943

หมวดหมู่:การเมืองในสงครามโลกครั้งที่สอง
หมวดหมู่:การสงบศึก
หมวดหมู่:ตราสารยอมจำนน
หมวดหมู่:การทัพอิตาลี (สงครามโลกครั้งที่สอง)
หมวดหมู่:สนธิสัญญาสันติภาพ
หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาเกี่ยวข้องกับราชอาณาจักรอิตาลี
หมวดหมู่:ประเทศอิตาลีในปี พ.ศ. 2486
หมวดหมู่:เหตุการณ์ในเดือนกันยายน พ.ศ. 2486
หมวดหมู่:พระเจ้าวิตโตรีโอ เอมานูเอเลที่ 3 แห่งอิตาลี